Μάρκος Περπέρνα (ύπατος το 130 π.Χ.)

Ο Μάρκος Περπέρνα,  λατιν.: Marcus Perperna, ήταν Ρωμαίος ύπατος το 130 π.Χ., και λέγεται ότι ήταν ύπατος πριν γίνει ακόμη πολίτης. Καθώς ο Βαλέριος Μάξιμος αναφέρει, Valerius Maximus, Actions et paroles mémorables, iii. 3 ο πατέρας αυτού του Περπέρνα είχε καταδικαστεί με τη lex Papia μετά το τέλος τού γιου του, επειδή είχε σφετεριστεί ψευδώς το δικαίωμα του Ρωμαίου πολίτη. Αλλά ο πατέρας του αργότερα κρίθηκε αθώος για όλες τις κατηγορίες και η ιθαγένειά του αποκαταστάθηκε, επειδή ήταν ένας από τους λίγους έξυπνους Ρωμαίους που διατηρούσε το ιστορικό της οικογένειάς του, και χρησιμοποίησε τον νόμο για τους εποίκους, που έδινε το δικαίωμα του Ρωμαίου πολίτη σε όποιον μπορούσε να το αποδείξει.

 Σταδιοδρομία 
Ο M. Περπέρνα ήταν πραίτωρ το 135 π.Χ., έτος κατά το οποίο είχε τη διεξαγωγή του Α΄ Πολέμου των Δούλων στη Σικελία, και ως συνέπεια των πλεονεκτημάτων που απέκτησε έναντι αυτών έλαβε την τιμή μίας πανηγυρικής υποδοχής (ovation) κατά την επιστροφή του στη Ρώμη. Florus, Histoire Romaine, iii. 20; Fasti Capitolini Ήταν ύπατος το 130 π.Χ. με τον Λεύκιο Κορνήλιο Λέντουλο (με αντικαταστάτη ύπατο [consul suffectus] τον Άππιο Κλαύδιο Πούλχερ), και στάλθηκε στη Μ. Ασία εναντίον του Αριστόνικου της Περγάμου, ο οποίος είχε νικήσει έναν από τους υπάτους του προηγούμενου έτους, τον Πόπλιο Λικίνιο Κράσσο Δίβη Μουκιανό. Ο Περπέρνα, ωστόσο, σύντομα έφερε τον πόλεμο στο τέλος: νίκησε τον Αριστόνικο στην πρώτη συμπλοκή, και ακολούθησε τη νίκη του με την πολιορκία της Στρατονίκειας, όπου είχε καταφύγει ο Αριστόνικος. Η πόλη αναγκάστηκε από την πείνα να παραδοθεί, και ο βασιλιάς έπεσε στα χέρια του υπάτου. Ωστόσο ο Περπέρνα δεν έζησε για να απολαύσει τον θρίαμβο, τον οποίο αναμφίβολα θα είχε αποκτήσει, αλλά απεβίωσε στην περιοχή της Περγάμου καθ' οδόν προς τη Ρώμη το 129 π.Χ. Livy, Periochae, 59; Justin, Epitome, xxxvi. 4; Velleius Paterculus, Roman History, ii. 4; Florus, iii. 1; Eutropius, Breviarium, iv. 20; Orosius, Adversus Paganos, v. 10 Ο Περπέρνα παραχώρησε επίσης το δικαίωμα ασύλου στον ναό της Άρτεμης, στην πόλη Ιεροκαισάρεια της Λυδίας. Tacitus, Annals, iii. 62

 Αναφορές 
 Smith, William (επιμέλεια); Λεξικό Ελληνικής και Ρωμαϊκής Βιογραφίας και Μυθολογίας, "M. Perperna (2)" , Βοστώνη, (1867)

 Σημειώσεις 

Παραπομπές

Κατηγορία:Ρωμαίοι πολιτικοί
Κατηγορία:Ρωμαίοι ύπατοι του 2ου αιώνα π.Χ.